pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานผ้าไตรและกัปปิยภัณฑ์แก่ทายาทผู้เสียชีวิต และผู้ได้รับบาดเจ็บจากเหตุการณ์ที่จังหวัดนครราชสีมา
วันจันทร์ที่ 10 กุมภาพันธ์ 2563
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานผ้าไตรและกัปปิยภัณฑ์แก่ทายาทผู้เสียชีวิต และผู้ได้รับบาดเจ็บจากเหตุการณ์ที่จังหวัดนครราชสีมา
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานผ้าไตรและกัปปิยภัณฑ์แก่ทายาทผู้เสียชีวิต และผู้ได้รับบาดเจ็บจากเหตุการณ์ที่จังหวัดนครราชสีมา
จากเหตุการณ์ประทุษร้ายประชาชนที่จังหวัดนครราชสีมา เมื่อวันที่ 8 กุมภาพันธ์ 2563 ทําให้มีผู้เสียชีวิตและบาดเจ็บเป็นจํานวนมาก เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงปรารภห่วงใยผู้บาดเจ็บและผู้สูญเสีย จึงโปรดประทานผ้าไตร 1 ไตร พร้อมทั้งมีบัญชาโปรดให้ไวยาวัจกรจัดกัปปิยภัณฑ์รายละเท่าจํานวน 10,000 บาท ประทานแก่ทายาทของเจ้าหน้าที่และประชาชนผู้เสียชีวิตจากเหตุการณ์ เพื่อช่วยการบําเพ็ญกุศลศพทุกราย และโปรดประทานเหรียญพระรูป พร้อมทั้งมีบัญชาโปรดให้ไวยาวัจกรจัดกัปปิยภัณฑ์รายละเท่าจํานวน 10,000 บาท ประทานแก่ผู้บาดเจ็บทุกรายเพื่อโดยเสด็จพระราชกุศลพระบรมราชานุเคราะห์ในการรักษาพยาบาล
โดยในวันนี้ (10 ก.พ.2563) เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงประทานให้ นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นผู้แทนนําผ้าไตรและกัปปิยภัณฑ์ข้างต้น ไปมอบแก่เจ้าภาพศพและผู้บาดเจ็บทุกรายตามพระประสงค์ พร้อมทั้งมีรับสั่งประทานกําลังใจแก่ครอบครัว ญาติมิตร ของผู้เสียชีวิต ผู้ได้รับบาดเจ็บ และผู้ได้รับผลกระทบทางจิตใจจากเหตุการณ์นี้ อีกทั้งโปรดประทานพรให้เจ้าหน้าที่ผู้ปฏิบัติงาน ผู้ประสบเหตุภยันตรายและครอบครัวญาติมิตร ตลอดจนประชาชนชาวนครราชสีมา และสาธารณชนผู้รู้สึกหดหู่สะเทือนใจกับเหตุการณ์ จงถึงพร้อมด้วยศรัทธา ขันติ สติและปัญญา
จากนั้น รัฐมนตรีประจําสํานักนายกรัฐมนตรี เป็นผู้แทนเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เดินทางไปยังวัดตรีทศเทพวรวิหาร เพื่อมอบผ้าไตรและกัปปิยภัณฑ์แก่ทายาทของเจ้าหน้าที่ผู้เสียชีวิตจากเหตุการณ์ จํานวน 2 ราย คือ ร.ต.อ.ตระกูล ทาอาษา และ ด.ต.เพชรรัตน์ กําจัดภัย เจ้าหน้าที่หน่วยอรินทราช สังกัดสํานักงานตําแห่งชาติ และกองบัญชาการตํารวจนครบาล ที่เสียชีวิตระหว่างปฏิบัติหน้าที่ช่วยเหลือประชาชนที่ห้างสรรพสินค้า Terminal 21 สาขานครราชสีมา
ทั้งนี้ รัฐมนตรีประจําสํานักนายกรัฐมนตรี มีกําหนดจะเดินทางไปส่งมอบผ้าไตรและกัปปิยภัณฑ์ตามพระประสงค์ของเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกที่จังหวัดนครนาชสีมาต่อไป
รัฐบาลไทย-ข่าวทำเนียบรัฐบาล-“พาณิชย์”แนะเกษตรกรใช้ “ไม้ยืนต้น” ค้ำกู้เงินกับ ธ.ก.ส. หาทุนสู้วิกฤตโควิด-19 [กระทรวงพาณิชย์]
วันจันทร์ที่ 25 พฤษภาคม 2563
“พาณิชย์”แนะเกษตรกรใช้ “ไม้ยืนต้น” ค้ํากู้เงินกับ ธ.ก.ส. หาทุนสู้วิกฤตโควิด-19 [กระทรวงพาณิชย์]
“พาณิชย์”แนะเกษตรกรใช้ “ไม้ยืนต้น” ค้ํากู้เงินกับ ธ.ก.ส. หาทุนสู้วิกฤตโควิด-19
“พาณิชย์”แนะเกษตรกรนํา “ไม้ยืนต้น” มาใช้เป็นหลักทรัพย์ค้ําประกันขอสินเชื่อ ตามพ.ร.บ.หลักประกันทางธุรกิจ เพื่อหาเงินทุนใช้ดําเนินชีวิตและประกอบอาชีพช่วงวิกฤตโควิด-19 เผยมีขั้นตอนไม่ยุ่งยาก แค่เป็นลูกค้า ธ.ก.ส. เป็นสมาชิกธนาคารต้นไม้ ยื่นเรื่องได้ทุกสาขา ธ.ก.ส.ทั่วประเทศ เผยล่าสุดมีการปล่อยสินเชื่อให้กับเกษตรกรที่ปลูกต้นไม้ในบ้านไปแล้ว 44 ต้น มูลค่ากว่า 1 แสนบาท
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์เปิดเผยว่า กระทรวงพาณิชย์มีข้อแนะนําถึงเกษตรกรที่ปลูกไม้ยืนต้นในพื้นที่ของตัวเอง และมีปัญหาขาดแคลนเงินทุนที่ใช้ในการดําเนินชีวิต ใช้จ่ายในครัวเรือน และการประกอบอาชีพ ช่วงการแพร่ระบาดของไวรัสโควิด-19 สามารถที่จะนําไม้ยืนต้นที่มีค่ามาจดทะเบียนเป็นหลักประกันทางธุรกิจกับสถาบันการเงินได้ ซึ่งล่าสุดกรมพัฒนาธุรกิจการค้า ได้ร่วมกับธนาคารเพื่อการเกษตรและสหกรณ์การเกษตร(ธ.ก.ส.)รับไม้ยืนต้นเป็นหลักประกันทางธุรกิจแล้ว โดยถือเป็นธนาคารแรกที่เกษตรกรสามารถใช้ไม้ยืนต้นที่มีค่ามาเป็นหลักทรัพย์ค้ําประกันการกู้เงิน ตาม พ.ร.บ.หลักประกันทางธุรกิจ พ.ศ.2558
สําหรับเกษตรกรที่ต้องการกู้เงิน และใช้ไม้ยืนต้นที่มีค่ามาเป็นหลักทรัพย์ค้ําประกัน ต้องเป็นลูกค้าของ ธ.ก.ส. และเป็นสมาชิกธนาคารต้นไม้ โดยสามารถสมัครเข้าร่วมโครงการได้ที่ ธ.ก.ส. ทุกสาขาทั่วประเทศ ซึ่งขั้นตอนการกู้เงินเป็นไปตามระเบียบของ ธ.ก.ส. ไม่มีความยุ่งยากซับซ้อน
“การนําไม้ยืนต้นมาเป็นหลักประกันทางธุรกิจ เป็นการใช้ประโยชน์จากไม้มีค่าในพื้นที่ของตนเอง สามารถนําไปเป็นหลักทรัพย์ค้ําประกันการขอสินเชื่อได้ โดยไม่ต้องตัดขายเพียงอย่างเดียว และไม้ยืนต้นยังมีมูลค่าเพิ่มขึ้นเรื่อยๆ ตามการเติบโตของต้นไม้ และยิ่งในช่วงนี้ มีเรื่องโควิด-19 ที่ทําให้เกิดผลกระทบต่อการดํารงชีพ การใช้ไม้ยืนต้นให้เป็นประโยชน์ ก็เป็นอีกหนึ่งทางรอดของเกษตรกร”
ทั้งนี้ กรมพัฒนาธุรกิจการค้าได้ออกกฎกระทรวงกําหนดให้ไม้ยืนต้นเป็นทรัพย์สินที่ใช้เป็นหลักประกันทางธุรกิจได้ ตั้งแต่วันที่ 5 พ.ย.2561 โดยมีแนวทางส่งเสริมให้ใช้ไม้ยืนต้นเป็นหลักประกันทางธุรกิจทั้งเชิงพาณิชย์ รวมทั้งส่งเสริมเชิงอนุรักษ์ผ่าน ธ.ก.ส. เนื่องจากเป็นธนาคารที่มีการดําเนินโครงการธนาคารต้นไม้ ซึ่งกรมพัฒนาธุรกิจการค้า และ ธ.ก.ส.ได้ดําเนินการนําร่อง ณ ศูนย์เรียนรู้เพื่อการพัฒนาเศรษฐกิจพอเพียงต้นแบบ บ้านดอนศาลเจ้าอ.สองพี่น้องจ.สุพรรณบุรี โดย ธ.ก.ส. ให้ผู้ที่ผ่านการอบรมผู้ประเมินมูลค่าต้นไม้ของ ธ.ก.ส. เป็นผู้ประเมินราคาต้นไม้ของเกษตรกรในแต่ละพื้นที่ ทําให้การนําไม้ยืนต้นที่มีค่ามาเป็นหลักประกันทางธุรกิจสามารถดําเนินได้อย่างสะดวก รวดเร็วมากยิ่งขึ้น และจะมีการขยายโครงการดังกล่าวให้ครบทุกจังหวัดทั่วประเทศอีกด้วย
ขณะเดียวกัน ธ.ก.ส. ได้นําร่องให้สินเชื่อแก่เกษตรกรที่มีการนําไม้ยืนต้นที่มีค่าที่ปลูกในบริเวณบ้านในพื้นที่ จ.สุพรรณบุรีไปแล้ว จํานวน 44ต้นประกอบด้วยมะขาม 9 ต้น มะกอกป่า 1 ต้น สะเดา 14 ต้น ตะโก 1 ต้น โมกมัน 1 ต้น งิ้วป่า 1 ต้น กระท้อน 1 ต้น มะเกลือ 2 ต้น ยอป่า 1 ต้น มะม่วง 1 ต้น และไม้แดง 12 ต้น มาเป็นหลักทรัพย์ค้ําประกันการกู้เงิน วงเงินสินเชื่อจํานวน 115,000 บาท
รัฐบาลไทย-ข่าวทำเนียบรัฐบาล-รองปลัดฯภานุวัฒน์ เปิดการประชุมระดมความเห็นต่อร่างแผนปฏิบัติการดิจิทัลของกระทรวงอุตสาหกรรม
วันอังคารที่ 21 มกราคม 2563
รองปลัดฯภานุวัฒน์ เปิดการประชุมระดมความเห็นต่อร่างแผนปฏิบัติการดิจิทัลของกระทรวงอุตสาหกรรม
นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงของกระทรวง เป็นประธานเปิดการประชุมระดมความเห็นต่อร่างแผนปฏิบัติการของกระทรวงอุตสาหกรรม พ.ศ. 2563 – 2565 ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
วันนี้ (21 มกราคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงของกระทรวง เป็นประธานเปิดการประชุมระดมความเห็นต่อร่างแผนปฏิบัติการของกระทรวงอุตสาหกรรม พ.ศ. 2563 – 2565 เพื่อศึกษาขอบเขตความต้องการและความคาดหวังการใช้งานเทคโนโลยีสารสนเทศ รวมถึงปัญหา อุปสรรคต่าง ๆ ในการทํางานร่วมกับกระทรวงอุตสาหกรรม สําหรับนําไปกําหนดวิสัยทัศน์ ยุทธศาสตร์เทคโนโลยีสารสนเทศของกระทรวงอุตสาหกรรม โดยมีนางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม เป็นผู้กล่าวรายงาน ซึ่งมีผู้แทนจากหน่วยงานภาครัฐ สถาบันการศึกษา และสถาบันเครือข่ายของกระทรวงอุตสาหกรรม เข้าร่วมกว่า 50 คน จาก 29 หน่วยงาน ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-จุรินทร์ ลุย ไร่มะเขือเทศ อมก๋อย-เชียงใหม่  เน้นสัญญาซื้อขายจริงและหาตลาดเพิ่มอีก เน้นอมก๋อยโมเดล ให้เกษตร -พาณิชย์ทุกจังหวัด หาตลาดล่วงหน้าสินค้าเกษตร
วันจันทร์ที่ 3 สิงหาคม 2563
จุรินทร์ ลุย ไร่มะเขือเทศ อมก๋อย-เชียงใหม่  เน้นสัญญาซื้อขายจริงและหาตลาดเพิ่มอีก เน้นอมก๋อยโมเดล ให้เกษตร -พาณิชย์ทุกจังหวัด หาตลาดล่วงหน้าสินค้าเกษตร
1 สิงหาคม 2563  14.00  น. ที่อําเภออมก๋อย จังหวัดเชียงใหม่  เวลา 14.00 น.  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  พร้อมคณะเกษตรจังหวัดพาณิชย์จังหวัด
และผู้ประกอบการซึ่งร่วมเซ็นสัญญาซื้อขายมะเขือเทศ ลงแปลงไร่มะเขือเทศ ชาวบ้านพี่น้องชาติพันธุ์ กะเหรี่ยง ตรวจเยี่ยมผลผลิตและการทําเกษตรพื้นที่สูงซึ่งเป็นไร่ผสมแบบผสานขั้นบันได โดยด้านล่างจะเป็นนาดอย ส่วนใหญ่ประชาชนชาวกะเหรี่ยงจะมีไว้เพื่อปลูกข้าวสําหรับกินเองในครัวเรือน ทั้งปี ส่วนรายได้จะเก็บเกี่ยวจากการขายผลผลิตมะเขือเทศ
นายลอยพอ สุริยะบุปผา สจ.จังหวัดเชียงใหม่ซึ่งเป็นหนึ่งในเกษตรกรชาวไร่มะเขือเทศ ได้นํารองนายกรัฐมนตรีและรัฐมนตรีว่าการกระทรวงพาณิชย์ ไปลงพื้นที่เกษตรกรหนึ่งในชาวไร่อมก๋อย ที่ได้เข้าร่วมโครงการเชื่อมโยงการซื้อขายสินค้าเกษตรอําเภอ อมก๋อย จังหวัดเชียงใหม่ นายลอยพอ กล่าวว่า เกษตรกรยอมรับว่าหากไม่มีส่งการเชื่อมโยงของกระทรวงพาณิชย์นี้จะทําให้ไม่มีตลาดทันท่วงทีกับผลผลิตที่สุกผลร่วงแล้วจะทําให้ราคาตกต่ํา แต่โครงการของนายจุรินทร์ตามรูปแบบ "อมก๋อยโมเดล"นั้นจะช่วยเกษตรกรให้เก็บผลผลิตเพื่อเข้าตลาดสด เช่น ตลาดไท จังหวัดปทุมธานี ตลาดล้านเมือง จังหวัดเชียงราย เป็นต้น ทั้งนี้เกษตรกรจะต้องเก็บผลผลิตก่อนสุกร่วง ซึ่งตามราคาที่มีการเซ็นสัญญาซื้อขายวันนี้จะอยู่ที่ ลูกใหญ่เบอร์หนึ่งราคา 34 บาทมือสอง 32 บาทเบอร์สาม 20 บาท ผู้ซื้อคือบริษัทหุ่นวิจิตรการเกษตรแอนด์ฟู๊ดจํากัด จังหวัดปทุมธานี บริษัทมาตาโปรดักส์ จํากัด จังหวัดเชียงใหม่ บริษัทเจียงฮายมาร์เก็ต จํากัด (ตลาดล้านเมือง ) จังหวัดเชียงราย เหล่านี้จะ รับซื้อตามราคาเซ็นสัญญา ส่วนอีกรายคือบริษัทรอแยลฟู้ด จํากัด (ตราสามแม่ครัว) จังหวัดเชียงใหม่ สําหรับตราสามแม่ครัวนั้นจะรองรับซื้อผลสุกร่วง ไปแล้ว น้ําหนักจะมากกว่าและการรับซื้อจะใช้อีกราคาหนึ่งเป็นกลไก เสริม อย่างไรก็ตามสําหรับการเซ็นสัญญาวันนี้จะมีการรับมะเขือเทศทันทีปริมาณ 2300 ตัน มูลค่า 55 ล้านบาท
นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ กล่าวว่า นายจุรินทร์ให้กระทรวงพาณิชย์และกรมการค้าภายในงรวมทั้งพาณิชย์จังหวัดเชียงใหม่ เดินหน้าโมเดลนี้หาตลาดเพิ่มเติม ให้กับเกษตรกร ขณะเดียวกันในส่วนของผลผลิตการเกษตรในพื้นที่จังหวัดอื่นก็ให้ใช้ รูปแบบเดียวกันกับ "อมก๋อยโมเดล" นี้ ทั้งนี้ให้พาณิชย์ทุกจังหวัด และเกษตรจังหวัดทุกจังหวัด สํารวจพืชผลการเกษตรในพื้นที่ตนเอง แล้วประสานผู้ประกอบการทําการเชื่อมโยงการซื้อขายสินค้านอกเหนือจากนั้นก็ให้ประสานกระทรวงพาณิชย์ผ่านกรมการค้าภายในเพื่อนํามาตรการเสริมเข้าดูแล ไม่ให้เกษตรกรเกิดความเดือดร้อน
รัฐบาลไทย-ข่าวทำเนียบรัฐบาล-รมช.กห. เป็นผู้แทน รอง นรม. และ รมว.กห. ให้การต้อนรับ ผบ.ทบ.เครือรัฐออสเตรเลีย (อต.) และคณะ เข้าเยี่ยมคำนับ
วันจันทร์ที่ 23 เมษายน 2561
รมช.กห. เป็นผู้แทน รอง นรม. และ รมว.กห. ให้การต้อนรับ ผบ.ทบ.เครือรัฐออสเตรเลีย (อต.) และคณะ เข้าเยี่ยมคํานับ
รมช.กห. เป็นผู้แทน รอง นรม. และ รมว.กห. ให้การต้อนรับ ผบ.ทบ.เครือรัฐออสเตรเลีย (อต.) และคณะ เข้าเยี่ยมคํานับ
เมื่อ 23 เม.ย.61 พล.อ.ประวิตร วงษ์สุวรรณ รอง นรม.และ รมว.กห. ได้มอบให้ พล.อ.ชัยชาญ ช้างมงคล รมช.กห. เป็นผู้แทน ให้การต้อนรับ พล.ท.Angus Campbell (แองกัส แคมป์เบลล์) ผบ.ทบ.เครือรัฐออสเตรเลีย และคณะ เข้าเยี่ยมคํานับ ณ ศาลาว่าการกลาโหม ในโอกาสที่เดินทางเยือนประเทศไทยอย่างเป็นทางการในฐานะแขกของกองทัพบก
ทั้งสองฝ่ายได้หารือร่วมกันถึงความสัมพันธ์อันดีระหว่าง ไทย กับ อต. ซึ่งดําเนินมาเป็นระยะเวลากว่า 66 ปี โดยความสัมพันธ์ทางทหารได้ดําเนินมาอย่างต่อเนื่องกว่า 30 ปี มีการแลกเปลี่ยนการเยือนของผู้นําทางทหารระดับต่างๆ อย่างสม่ําเสมอ โดยกองทัพของทั้งสองประเทศมีความร่วมมือด้านการฝึกระหว่างกันมาเป็นเวลานานทั้งในระดับทวิภาคี และระดับพหุภาคี มีการแลกเปลี่ยนและสนับสนุนที่นั่งศึกษาให้กับกําลังพลในแต่ละระดับอย่างต่อเนื่อง ซึ่ง อต. ให้ความสําคัญทั้งทางด้านการฝึกและศึกษาของกําลังพลทั้งสองประเทศ อันจะเป็นประโยชน์ที่ทั้งสองฝ่ายจะได้รับรู้ และมีความเข้าใจซึ่งกันและกัน รวมทั้งพัฒนาความสัมพันธ์ให้แน่นแฟ้นมากยิ่งขึ้น
ทั้งนี้ ไทย และ อต. ต่างเห็นพ้องร่วมกันถึงความสําคัญของการแลกเปลี่ยนข้อมูลข่าวสาร การต่อต้านการก่อการร้าย โดย อต.ประสงค์ที่จะให้มีการทบทวนข้อตกลงด้านความร่วมมือทางทหารเดิมที่ทั้งสองฝ่ายได้ทําไว้ ให้มีความทันสมัยยิ่งขึ้น พร้อมทั้งขอให้ไทยพิจารณาความต้องการของ อต.ในการเป็นคู่เจรจากับอาเซียน ในโอกาสที่ไทยจะทําหน้าที่เป็นประธานอาเซียนในปี 62 พร้อมกันนี้
ผบ.ทบ.อต.ได้กล่าวชื่นชมถึงการเดินทางเยือนสหรัฐอเมริกาอย่างเป็นทางของ รอง นรม. และ รมว.กห. ในครั้งนี้ ซึ่งจะช่วยเสริมสร้างความสัมพันธ์ระหว่างไทย – สหรัฐฯ ที่ดีอยู่แล้ว ให้มั่นคงและแน่นแฟ้นยิ่งขึ้น โดยเห็นว่าทั้งไทยและ อต. ต่างก็เป็นหุ้นส่วนทางยุทธศาสตร์กับสหรัฐอเมริกาด้วยกัน
รัฐบาลไทย-ข่าวทำเนียบรัฐบาล-พม. จัดพิธีบรรพชาอุปสมบทราษฎรบนพื้นที่สูง 135 รูป เพื่อถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันพุธที่ 8 กรกฎาคม 2563
พม. จัดพิธีบรรพชาอุปสมบทราษฎรบนพื้นที่สูง 135 รูป เพื่อถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
พม. จัดพิธีบรรพชาอุปสมบทราษฎรบนพื้นที่สูง 135 รูป เพื่อถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันที่ 4 ก.ค.63เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานฝ่ายฆราวาส ในพิธีบรรพชาอุปสมบทราษฎรบนพื้นที่สูง ประจําปี พ.ศ. 2563 จํานวน 135 รูป เพื่อถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ นายสุทธิ จันทรวงษ์ อธิบดีกรมพัฒนาสังคมและสวัสดิการ และคณะผู้บริหารกระทรวง พม. รวมทั้งข้าราชการ เจ้าหน้าที่ และประชาชนในพื้นที่เข้าร่วมงาน ณ วัดศรีโสดา พระอารามหลวง จังหวัดเชียงใหม่
นายจุติ กล่าวว่า “โครงการพระธรรมจาริก” เป็นโครงการที่กรมประชาสงเคราะห์ หรือปัจจุบันเรียก กรมพัฒนาสังคมและสวัสดิการ (พส.) กระทรวงการพัฒนาสังคมและความมั่นคงของมนุษย์ (พม.) ดําเนินงานร่วมกับคณะพระธรรมจาริก และมูลนิธิเผยแผีพระพุทธศาสนาแก่ชนถิ่นกันดาร ในพระราชูปถัมภ์สมเด็จพระศรีนครินทราบรมราชชนนี มาตั้งแต่ปี พ.ศ. 2508 เพื่อเผยแพร่พระพุทธศาสนาแก่ราษฎรบนพื้นที่สูง เป็นการพัฒนาคุณภาพชีวิต ทั้งทางด้านจิตใจและการศึกษา อีกทั้งเป็นการสร้างจิตสํานึกในความเป็นไทยให้ราษฎรบนพื้นที่สูงเกิดความสํานึกในความเป็นไทย และความจงรักภักดีต่อสถาบันชาติ ศาสนา พระมหากษัตริย์ ซึ่งปัจจุบัน โครงการพระธรรมจาริก มีสํานักงาน 2 แห่ง ประกอบด้วย 1) สํานักงานประธานคณะพระธรรมจาริก ตั้งอยู่ ณ วัดเบญจมบพิตรดุสิตวนารามราชวรวิหาร กรุงเทพมหานคร และ 2) สํานักงานพระธรรมจาริกส่วนภูมิภาค วัดศรีโสดา พระอารามหลวง จังหวัดเชียงใหม่
นายจุติ กล่าวต่ออีกว่า ตลอดระยะเวลากว่า 55 ปี โครงการพระธรรมจาริกได้รับพระมหากรุณาธิคุณจากพระบาทสมเด็จพระเจ้าอยู่หัว ตลอดจนพระบรมวงศานุวงศ์ทุกพระองค์ ในการถวายปัจจัย เครื่องอุปโภคบริโภค และอุปถัมภ์สนับสนุนการพัฒนางานพระธรรมจาริก ซึ่งขณะนี้ มีผู้ที่ผ่านการบรรพชาอุปสมบท จํานวนทั้งสิ้น 11,416 รูป ยังครองสมณเพศเป็นพระธรรมจาริกจํานวน 777 รูป แบ่งเป็น พระภิกษุ 337 รูป สามเณร 440 รูป สําหรับปี พ.ศ. 2563 มีผู้เข้าร่วมบรรพชาอุปสมบทหมู่ราษฎรบนพื้นที่สูงจํานวนทั้งสิ้น 135 รูป จาก 11 จังหวัด ได้แก่ จังหวัดเชียงใหม่ แม่ฮ่องสอน ตาก น่าน เชียงราย ลําพูน ลําปาง กําแพงเพชร สุโขทัย พะเยา และอุทัยธานี เพื่อถวายพระราชกุศลเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ทั้งนี้ หลังจากที่บรรพชาอุปสมบทแล้ว จะเข้ารับการศึกษาพระธรรมวินัย และวิชาการต่าง ๆ ทั้งสายปริยัติธรรมและสายสามัญ และเมื่อจบการศึกษาแล้ว หากอยู่ในสมณเพศจะออกปฏิบัติงานเผยแพร่พระพุทธศาสนาร่วมกับพระธรรมจาริก ส่วนผู้ที่ลาสิกขาบทจะได้นําความรู้ที่ได้ไปใช้ในชีวิตประจําวัน ศึกษาต่อ ประกอบอาชีพ และทําประโยชน์ให้แก่ครอบครัว ชุมชนต่อไป
นายจุติ กล่าวเพิ่มเติมว่า กระทรวง พม. ขอเป็นสื่อกลางในการเผยแผ่พระพุทธศาสนาแก่ราษฎรบนพื้นที่สูงของคณะพระธรรมจาริก แม้ความห่างไกลจะเป็นอุปสรรค แต่ศรัทธาอันแรงกล้าในพระพุทธศาสนา และการเจริญศาสนกิจของของคณะพระธรรมจาริก จะนําพาชีวิตราษฎรบนพื้นที่สูง รวมทั้งครอบครัวและชุมชน ให้เกิดการพัฒนาอย่างยั่งยืนบนพื้นฐานความมั่นคงทางจิตใจที่ดีต่อไป
รัฐบาลไทย-ข่าวทำเนียบรัฐบาล-บก.ยัน บัตรสวัสดิการแห่งรัฐถูกต้องตาม รธน. มุ่งยกระดับคุณภาพชีวิตประชาชน
วันอังคารที่ 10 ตุลาคม 2560
บก.ยัน บัตรสวัสดิการแห่งรัฐถูกต้องตาม รธน. มุ่งยกระดับคุณภาพชีวิตประชาชน
ตามที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่าการดําเนินการตามมาตรการช่วยเหลือผู้มีรายได้น้อยผ่านบัตรสวัสดิการแห่งรัฐ เป็นการสูญเสียงบประมาณในการจัดทําบัตรสวัสดิการ โดยไม่ใช้ร่วมกับบัตรประชาชน เป็นการทํางานที่ไม่คุ้มค่า
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่าการดําเนินการตามมาตรการช่วยเหลือผู้มีรายได้น้อยผ่านบัตรสวัสดิการแห่งรัฐ เป็นการสูญเสียงบประมาณในการจัดทําบัตรสวัสดิการ โดยไม่ใช้ร่วมกับบัตรประชาชน เป็นการทํางานที่ไม่คุ้มค่า ไม่ประหยัดการใช้จ่ายของภาครัฐ เพราะรัฐต้องเสียเงินไปกับการจัดซื้อจัดหาบัตรสวัสดิการที่มีราคามากกว่า 35 บาท รวมทั้งอาจขัดมาตรา 62 ของ รธน. ตาม พ.ร.ป.ว่าด้วยการป้องกันและปราบปรามการทุจริต พ.ศ. 2542 และ พ.ร.ป.ว่าด้วยการตรวจเงินแผ่นดิน พ.ศ. 2542 นั้น
อธิบดีกรมบัญชีกลาง ขอชี้แจงว่า การดําเนินการบัตรสวัสดิการแห่งรัฐ มีวัตถุประสงค์เพื่อให้ความช่วยเหลือประชาชนตรงตัว ตรงกลุ่มเป้าหมาย ซึ่งช่วยแบ่งเบาภาระค่าใช้จ่ายในครัวเรือนและค่าใช้จ่ายในการเดินทาง ถือเป็นการยกระดับคุณภาพชีวิตของประชาชนอย่างยั่งยืน และต้องการแก้ปัญหาความเหลื่อมล้ําที่เกิดขึ้นในสังคม ทั้งนี้ คณะรัฐมนตรีได้มีมติเห็นชอบในหลักการแนวทางการจัดประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ เมื่อวันที่ 29 สิงหาคม 2560
แต่โดยที่บัตรประชาชนที่ประชาชนถืออยู่ในปัจจุบัน แม้ว่าจะเป็นแบบเอนกประสงค์ (Smart Card) แต่จัดเก็บเฉพาะข้อมูลบุคคล ข้อมูลสิทธิการรักษาพยาบาลของ สปสช. ข้อมูลหน่วยบัญชาการกําลังสํารอง และข้อมูลทะเบียนเกษตรกร โดยยังไม่มีข้อมูลเกี่ยวกับอาชีพและรายได้ รวมทั้งยังไม่สามารถนําไปใช้ชําระค่าสินค้าและบริการที่เครื่องรูดบัตรได้ (Electronic Data Capture : EDC) ดังนั้น จึงมีความจําเป็นต้องจัดทําบัตรสวัสดิการแห่งรัฐ เพื่อใช้เป็นสื่อในการรับความช่วยเหลือจากภาครัฐ ซึ่งเป็นราคามาตรฐานทั่วไป
ทั้งนี้ การดําเนินการเรื่องดังกล่าว กรมบัญชีกลางได้พิจารณาเกี่ยวกับงบประมาณที่ใช้ด้วยความรอบคอบ และใช้เงินงบประมาณที่ได้รับให้เกิดประโยชน์สูงสุดกับประเทศ สอดคล้องกับมติคณะรัฐมนตรี และไม่ขัดกับมาตรา 62 ของรัฐธรรมนูญ ตาม พ.ร.ป.ว่าด้วยการป้องกันและปราบปรามการทุจริต พ.ศ. 2542 และ พ.ร.ป.ว่าด้วยการตรวจเงินแผ่นดิน พ.ศ. 2542 แต่อย่างใด
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๓
วันเสาร์ที่ 2 พฤษภาคม 2563
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๓
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๓
ในวันศุกร์ที่ ๑ พฤษภาคม ๒๕๖๓ เวลา ๑๐.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๓ โดยดําเนินการจัดประชุมทางไกลผ่านจอภาพ (Video Conference)
โดยที่ประชุมได้รับทราบผลการดําเนินการของคณะกรรมการฯ ในด้านต่าง ๆ ทั้งในส่วนของการพิจารณากรณีข้อพิพาทคดีปกครองเกี่ยวกับมาตรการเยียวยาผู้ที่ได้รับผลกระทบของกระทรวงการคลัง การแต่งตั้งคณะอนุกรรมการด้านคดี และคณะอนุกรรมการให้คําปรึกษาและความเห็นทางกฎหมาย รวมทั้งการประสานขอข้อมูลจากหน่วยงานที่เกี่ยวข้อง เพื่อประกอบการพิจารณาดําเนินการของคณะกรรมการฯ
นอกจากนี้ ที่ประชุมได้ร่วมกันพิจารณาประเด็นเร่งด่วนเกี่ยวกับการให้คําปรึกษาและให้ความช่วยเหลือในข้อพิพาทคดีปกครองเกี่ยวกับการเยียวยาผู้ได้รับผลกระทบและความเสมอภาคของมาตรการเยียวยาผู้ได้รับผลกระทบ
----------------------------------------------------
รัฐบาลไทย-ข่าวทำเนียบรัฐบาล-รมว.สธ.ย้ำการทำงานของสถาบันวัคซีนต้องเป็นหน่วยงานกลาง สร้างความมั่นคงให้ประเทศไทยพึ่งตัวเองด้านวัคซีนได้
วันจันทร์ที่ 3 เมษายน 2560
รมว.สธ.ย้ําการทํางานของสถาบันวัคซีนต้องเป็นหน่วยงานกลาง สร้างความมั่นคงให้ประเทศไทยพึ่งตัวเองด้านวัคซีนได้
รัฐมนตรีว่าการกระทรวงสาธารณสุขย้ําการทํางานของสถาบันวัคซีนแห่งชาติต้องเป็นหน่วยงานกลางในการขับเคลื่อนพัฒนางานด้านวัคซีนของประเทศ ที่มีคุณภาพ มีปริมาณเพียงพอ ทั้งในภาวะปกติและฉุกเฉิน ตลอดจนสร้างความมั่นคงด้านวัคซีน
วันนี้(3 เมษายน 2560) ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวภายหลังเป็นประธานในพิธีเปิดสํานักงานแห่งใหม่สถาบันวัคซีนแห่งชาติ อาคาร 4 ชั้น 5 สถาบันบําราศนราดูร จ.นนทบุรี ว่า วัคซีนเป็นเครื่องมือสําคัญทางสาธารณสุขในการป้องกัน ควบคุมโรค ลดความรุนแรงของโรค และสร้างเสริมภูมิคุ้มกันโรคให้กับประชาชน สถาบันวัคซีนแห่งชาติถือเป็นหน่วยงานกลางในการขับเคลื่อนการพัฒนางานด้านวัคซีนของประเทศทั้งการวิจัยการพัฒนาการผลิตและการกระจายวัคซีนที่มีคุณภาพ ให้มีปริมาณเพียงพอ ทั้งนี้เป้าหมายสําคัญ คือการสร้างความมั่นคงด้านวัคซีน ประเทศไทยจะต้องพึ่งตัวเองด้านวัคซีนได้ ซึ่งหมายถึงจะต้องมีวัคซีนที่จําเป็นเพียงพอทั้งในภาวะปกติและฉุกเฉิน
ในการขับเคลื่อนการพัฒนางานด้านวัคซีน จะต้องกําหนดเป้าหมาย กลไกการขับเคลื่อนที่สร้างคุณค่า สร้างผลผลิตที่เป็นรูปธรรมชัดเจน โดยได้กําหนดทิศทางการดําเนินงานในระยะ 20 ปี เพื่อเติมเต็มความได้เปรียบของงานสาธารณสุข สุขภาพและเทคโนโลยีทางการแพทย์ สอดรับกับยุทธศาสตร์ชาติ และไทยแลนด์ 4.0 ให้ประเทศมีความมั่นคงด้านวัคซีน ประชาชนเข้าถึงการป้องกันโรคด้วยวัคซีนที่มีคุณภาพ อย่างเท่าเทียมทั่วถึงและเป็นธรรม ทั้งในภาวะปกติ และภาวะฉุกเฉิน ศ.คลินิก เกียรติคุณ นายแพทย์ปิยะสกล กล่าว
ด้านดร.นพ.จรุง เมืองชนะ ผู้อํานวยการสถาบันวัคซีนแห่งชาติ กล่าวว่า สถาบันวัคซีนแห่งชาติ (องค์การมหาชน) เป็นหน่วยงานภายใต้การกํากับของกระทรวงสาธารณสุข ทําหน้าที่ขับเคลื่อนนโยบายและแผนยุทธศาสตร์วัคซีนแห่งชาติ บริหาร จัดการ และประสานความร่วมมือระหว่างหน่วยงานที่เกี่ยวข้องในภาครัฐและเอกชน ทั้งในประเทศและระหว่างประเทศ ให้เกิดการบูรณาการด้านวัคซีน วิจัยพัฒนา และผลิตวัคซีนเพื่อการพึ่งตนเอง สร้างความมั่นคงของชาติโดยมีวัคซีนที่จําเป็นใช้อย่างเพียงพอทั้งในภาวะปกติและเมื่อเกิดการระบาด
โดยในปี 2559 ที่ผ่านมา มีความสําเร็จหลายด้าน เช่น การบริหารจัดการวัคซีน มีการจัดตั้งระบบการสํารองและกระจายวัคซีนที่ทันสมัย การจัดตั้งคลินิกวัคซีนในผู้ใหญ่เป็นโครงการนําร่อง มีการวิจัยวัคซีนในระดับห้องปฏิบัติการ ได้แก่ วัณโรคชนิดใหม่, คอตีบ, บาดทะยัก, ไอกรน, ตับอักเสบบี, ไข้สมองอักเสบเจอี, ไข้เลือดออกการวิจัยระดับพรีคลินิก ได้แก่ ไข้เลือดออกการวิจัยระดับคลินิก ได้แก่ ไข้หวัดใหญ่เชื้อเป็น, เชื้อตาย และการผลิตวัคซีนระดับอุตสาหกรรม (ได้ทะเบียนจาก อย. แล้ว) ได้แก่ วัคซีนไอกรนชนิดไร้เซลล์, วัคซีนรวมป้องกันคอตีบบาดทะยัก สําหรับผู้ใหญ่และเด็ก, ไข้หวัดใหญ่ระบาดใหญ่ และไข้หวัดนก จัดทําหลักสูตร คู่มือ/สื่อการสอน และวิธีการฝึกอบรมที่มีมาตรฐาน พัฒนาหลักสูตรแบบออนไลน์ จัดตั้งและดําเนินการพัฒนางานด้านวัคซีนในรูปแบบเครือข่าย เช่น เครือข่ายการประกันคุณภาพวัคซีนของประเทศ, เครือข่ายการวิจัยพัฒนาวัคซีน, เครือข่ายระบบนําส่งวัคซีน เป็นต้น สถาบันยังได้เสนอให้ความมั่นคงด้านวัคซีน และได้รับมอบหมายให้ประเทศไทยเป็นผู้นํารับผิดชอบเรื่องนี้
รัฐบาลไทย-ข่าวทำเนียบรัฐบาล-สถานเอกอัครราชทูต ณ​ กรุงออสโล​ จัดโครงการ​ "Doctor Zoom - ถาม​หมอ​ ปรึกษา​ออนไลน์" เพื่อให้บริการชาวไทยในนอร์เวย์และไอซ์แลนด์ [กระทรวงการต่างประเทศ]
วันเสาร์ที่ 16 พฤษภาคม 2563
สถานเอกอัครราชทูต ณ​ กรุงออสโล​ จัดโครงการ​ "Doctor Zoom - ถาม​หมอ​ ปรึกษา​ออนไลน์" เพื่อให้บริการชาวไทยในนอร์เวย์และไอซ์แลนด์ [กระทรวงการต่างประเทศ]
สถานเอกอัครราชทูต ณ​ กรุงออสโล​ จัดโครงการ​ "Doctor Zoom - ถาม​หมอ​ ปรึกษา​ออนไลน์" เพื่อให้บริการชาวไทยในนอร์เวย์และไอซ์แลนด์
สถานเอกอัครราชทูต ณ กรุงออสโล ขอเชิญชวนพี่น้องชาวไทยในนอร์เวย์ และไอซ์แลนด์
ร่วมโครงการ“
รัฐบาลไทย-ข่าวทำเนียบรัฐบาล-รองนรม. ประวิตร ฯ ย้ำไทยเดินหน้าตามแผนการเปลี่ยนแปลงสภาพภูมิอากาศและลดก๊าซเรือนกระจก
วันพฤหัสบดีที่ 5 กันยายน 2562
รองนรม. ประวิตร ฯ ย้ําไทยเดินหน้าตามแผนการเปลี่ยนแปลงสภาพภูมิอากาศและลดก๊าซเรือนกระจก
พลเอก ประวิตร วงษ์สุวรรณ รองนายกรัฐมนตรี  ย้ําไทยเดินหน้าตามแผนการเปลี่ยนแปลงสภาพภูมิอากาศและลดก๊าซเรือนกระจก โดยที่ประชุมเห็นชอบ(ร่าง) แถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศฯ ก่อนนําเสนอครม.พิจารณาต่อไป
วันนี้ (5 ก.ย.62) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการเปลี่ยนแปลงสภาพภูมิอากาศแห่งชาติ ครั้งที่ 1/2562 ร่วมกับหน่วยงานที่เกี่ยวข้อง เห็นชอบ(ร่าง) แถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศฯ ก่อนนําเสนอครม.พิจารณาต่อไป
ทั้งนี้ ที่ประชุมมีมติเห็นชอบให้ประเทศไทยเข้าร่วมความร่วมมือ NDC Partnership โดยให้สํานักนโยบายและแผนทรัพยากรธรรมชาติและสิ่งแวดล้อม และสํานักงานสภาพัฒนาการเศรษฐกิจและสังคมแห่งชาติ เป็นหน่วยงานหลัก ( Focal Point) ร่วมกัน ซึ่งสํานักงานนโยบายและแผนทรัพยากรธรรมชาติและสิ่งแวดล้อม จะได้นําเสนอร่างหนังสือแสดงความจํานงฯ ดังกล่าวต่อคณะรัฐมนตรีเพื่อพิจารณาให้ความเห็นชอบ ก่อนจะแสดงเจตจํานงอย่างเป็นทางการในการเข้าร่วมความร่วมมือ NDC Partnership ตามขั้นตอนต่อไป
ทั้งนี้ NDC Partnership เป็นเครือข่ายความร่วมมือที่จะเป็นประโยชน์ต่อการดําเนินงานของประเทศไทยในการบรรลุเป้าหมายการลดก๊าซเรือนกระจกของประทศ ภายใต้ความตกลงปารีสและขับเคลื่อนการดําเนินงานภายใต้เป้าหมายการพัฒนาที่ยั่งยืน รวมทั้งจะเป็นการเพิ่มโอกาสสําหรับประเทศไทยในการได้รับการสนับสนุนด้านต่าง ๆ เช่น การเงิน และการเสริมสร้างขีดความสามารถในการแข่งขัน เป็นต้น
นอกจากนี้ ที่ประชุมยังเห็นชอบ (ร่าง) แถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศสําหรับการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 25 และมอบหมายให้สํานักงานนโยบายและแผนทรัพยากรธรรมชาติและสิ่งแวดล้อมกระทรวงทรัพยากรธรรมชาติและสิ่งแวดล้อม เสนอคณะรัฐมนตรีเพื่อพิจารณาให้ความเห็นชอบต่อ (ร่าง) แถลงการณ์ร่วมอาเซียนฯ พร้อมมอบหมายให้รัฐมนตรีว่าการกระทรวงทรัพยากรธรรมชาติและสิ่งแวดล้อมหรือผู้แทนที่ได้รับมอบหมาย ร่วมเห็นชอบ (ร่าง) แถลงการณ์ร่วมอาเซียนฯ ในการประชุมรัฐมนตรีอาเซียนด้านสิ่งแวดล้อม ครั้งที่15 และมอบหมายให้นายกรัฐมนตรีหรือผู้แทนที่ได้รับมอบหมายร่วมรับรอง (ร่าง) แถลงการณ์ร่วมอาเซียนฯ ในการประชุมสุดยอดอาเซียนครั้งที่ 35 ตามลําดับ และมอบหมายให้นายกรัฐมนตรีหรือผู้แทนประเทศไทยที่ได้รับมอบหมาย นําเสนอแถลงการณ์ร่วมอาเซียนฯ ต่อที่ประชุมรัฐภาคีกรอบอนุสัญญาฯ สมัยที่ 25 ในโอกาสที่ไทยเป็นประธานอาเซียนในปีนี้
รวมทั้งที่ประชุมมีมติเห็นชอบต่อ (ร่าง) แถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศสําหรับการประชุม Climate Action Summit 2019 ทั้งนี้ กระทรวงทรัพยากรธรรมชาติและสิ่งแวดล้อมจะได้นําเสนอคณะรัฐมนตรีเพื่อพิจารณาต่อไป
รองนายกรัฐมนตรีได้กล่าวขอบคุณคณะกรรมการฯ ที่ได้ร่วมกันให้ข้อเสนอแนะ มอบหมายให้ฝ่ายเลขาฯ นําข้อคิดเห็นและข้อเสนอแนะไปสรุปจัดทํารายงานการประชุม พร้อมให้ติดตามเรื่องที่ประชุมที่ได้มีมติเห็นชอบและให้มีการรายงานผลการดําเนินงานให้ที่ประชุมรับทราบด้วย
----------------
กลุ่มประชาสัมพันธ์และเผยแพร่ สํานักโฆษก